Des Konzept fu "Obschdaundschbroch - Ausbauschbroch - Dochschbroch" ged aufn deitschn Linguistn Heinz Kloss (1904-1987) zruk, dea a de Begrif definiad hod. Da Heinz Kloss hod si fü mid Mindahaitnschbrochn und regional Schbrochvariantn ausanaunda gsezt und woit a wissnschoftlichs Sisdem kreian, wo ma neutral und frai fu nazionalisdische Beainflussung a wissnschoftliche Untascheitung zwischn Schbroch und Dialekt drefn kau. Oft is nemli aso, das Fadreta fu schbrochliche Mindahaitn behauptn, eana Variantn wa a Schbroch und auf da aundan seitn sog de Fadreta fu da dominiaradn Schbroch, das des e blos a Dialekt is.